**Garbage (Garbidž)** je američka alternativna rock grupa osnovana 1993. Bend čine Shirley Manson kao vokal i povremeno gitara, Duke Erikson kao gitara, klavijature i povremeno bas, Steve Marker kao gitara i povremeno klavijature i Butch Vig kao bubnjar. Sva četiri člana su uključena u pisanje i skladanje pjesama. Članovi osim Manson su porijeklom Amerikanci i imaju iskustva kao producenti, dok je Manson Škotkinja, i prethodno je pjevala u bendovima Goodbye Mr Mackenzie i Angelfish. Albumi grupe Garbage su dosad prodani u 17 milijuna primjeraka.

Njihov je debitantski album *Garbage* iz 1995. bio odlično prihvaćen i prodan u 4 milijuna primjeraka, te je dobio dvostruki platinasti certifikat u Ujedinjenom Kraljevstvu, SAD-u i Australiji. 1995. i 1996. su izašli vrlo uspješni singlovi *Stupid Girl*, *Queer* i *Only Happy When It Rains*. Album *Version 2.0* iz 1998. je ponovio uspjeh, popevši se na vrh UK top-ljestvice, i nominiran je za dvije Grammy nagrade. *Garbage* je za film *The World Is Not Enough* iz 1999. napisao i izveo uvodnu pjesmu istog imena, ali koja je u samome filmu izašla u značajno drugačijoj izvedbi od one snimljene u studiju, bez prethodnog znanja grupe.

Album *Beautiful Garbage* iz 2001. iako kritički prihvaćen, nije imao komercijalnog uspjeha, a za vrijeme produkcije albuma *Bleed Like Me*, grupa se potiho raspala zbog narušenih međusobnih odnosa, ali su se ponovno okupili i objavili album 2005. Uslijedila je *Bleed Like Me* turneja, tijekom koje su nastupili i na EXIT festivalu u Novom Sadu, ali koju su skratili uslijed umora, i ušli su u "stanku na neodređeno vrijeme" kao grupa. Izuzev snimanja dodatne pjesme *Tell Me Where It Hurts* za kompilaciju *Absolute Garbage* iz 2007. grupa se ponovno sastala tek 2011. pred produkciju albuma *Not Your Kind Of People* iz 2012. kojeg su po prvi put izdali sami preko nezavisne izdavačke kuće Stunvolume. Njihov je najnoviji album, *Strange Little Birds*, izašao 2016.

Diskografija
------------

### Studijski albumi

1. *Garbage* (1995.)
2. *Version 2.0* (1998.)
3. *Beautiful Garbage* (2001.)
4. *Bleed Like Me* (2005.)
5. *Not Your Kind Of People* (2012.)
6. *Strange Little Birds* (2016.)
7. *No Gods No Masters* (2021.)

### Kompilacije

1. 2007. - *Absolute Garbage*
2. 2012. - *The Absolute Collection*

Sajtovi
-------

* Zvanični sajt grupe Garbage
* Garbage na portalu Discogs

| * p
* r
* u
Garbage |
| --- |
| 
* **Shirley Manson**
* **Duke Erikson**
* **Steve Marker**
* **Butch Vig**

 |
| Studijski albumi | 
* *Garbage*
* *Version 2.0*
* *Beautiful Garbage*
* *Bleed Like Me*
* *Not Your Kind Of People*
* *Strange Little Birds*
* *No Gods No Masters*

 |
| Kompilacije i EP | 
* *Absolute Garbage*
* *The Absolute Collection*

 |
| Videografija | 
* *Garbage Video*
* *Absolute Garbage*
* *One Mile High... Live*

 |
| Turneje i koncerti | 
* Turneja Garbage
* Turneja Version 2.0
* Turneja Beautiful Garbage
* Turneja Bleed Like Me
* Turneja 20 Years Queer
* Turneja Strange Little Birds
* Turneja Rage and Rapture
* Turneja 20 Years Paranoid

 |
| Suradnici | 
* Eric Avery
* Billy Bush
* Matt Chamberlain
* Scott Hull
* Emily Lazar
* Justin Meldal-Johnsen
* Daniel Shulman
* Matt Walker
* Howie Weinberg

 |
| Povezani članci | 
* Nagrade i nominacije
* Diskografija
* Pjesme
* Obrade pjesama
* Spooner
* Fire Town
* Goodbye Mr Mackenzie
* Angelfish
* Smart Studios
* Stunvolume
* *This Is the Noise That Keeps Me Awake*

 |
| 
* Kategorija
* Kronologija
* Singlovi

 |

***Garbage*** na Wikimedijinoj ostavi

|  |  |
| --- | --- |
|  | *Nedovršeni članak* **Garbage** *je u začetku. Možete pomoći Wikipediji tako da ga proširite*. |